rejauldu/bengali-wikipedia huggingface dataset:
হাইব্রিড টপোলজি (Hybrid Topology): বাস, স্টার, রিং ইত্যাদি টপোলজির সমন্বয়ে গঠিত নেটওয়ার্ক টপোলজিকে বলা হয় হাইব্রিড টপোলজি।  উদাহরণস্বরূপ ইন্টারনেটকে এ ধরনের টপোলজি হিসেবে অভিহিত করা যায়। কেননা ইন্টারনেট হলো বৃহৎ পরিসরের একটি নেটওয়ার্ক যেখানে সব ধরনের টপোলজির মিশ্রণ দেখা যায়। এ টপোলজিতে প্রয়োজন অনুযায়ী নেটওয়ার্ক বৃদ্ধি করার সুযোগ রয়েছে। কোনো সমস্যা দেখা দিলে তা সহজেই নির্ণয় করা সম্ভব হয়। কোনো একটি অংশ নষ্ট হয়ে গেলে সম্পূর্ণ নেটওয়ার্ক নষ্ট না হয়ে অংশবিশেষ নষ্ট হয়।  Bus, Star, Ring প্রভৃতি টপোলজি দিয়ে গঠিত নেটওয়ার্ক টপোলজি-কে হাইব্রিড টপোলজি বলা হয়। উদাহরণস্বরূপ:- ইন্টারনেট হলো একটি বৃহৎ পরিসরের নেটওয়ার্ক টপোলজি। হাইব্রিড  টপোলজিতে প্রয়োজনানুসারে Computer বৃদ্ধি করার সুযোগ রয়েছে। কোথাও কোনো প্রোবলেম দেখা দিলে তা ইজিলি  চিহ্নত করা যায়। কোনো একটি অংশ নষ্ট হলে সম্পূর্ণ নেটওয়ার্ক এর ক্ষতি হয় না ।
কদমবাড়ী ইউনিয়ন বাংলাদেশর ঢাকা বিভাগের মাদারীপুর জেলার রাজৈর উপজেলার একটি ইউনিয়ন যা ২৩টি গ্রাম নিয়ে গঠিত।   ভৌগোলিক উপাত্ত  কদমবাড়ী ইউনিয়নের মোট আয়তন ১০,২২৪ একর বা ৪১.৩৮ বর্গ কিলোমিটার। গ্রামের সংখ্যা ২৩টি। ঘরবাড়ির সংখ্যা ৫,৪৮৩টি।  এ ইউনিয়নে হাট-বাজার রয়েছে ৩টি। মসজিদের সংখ্যা ২টি এবং মন্দিরের সংখ্যা ৭০টি।   জনসংখ্যার উপাত্ত  বাংলাদেশের ২০১১ সালের আদমশুমারি অনুযায়ী কদমবাড়ী ইউনিয়নের ৫,৪৮৩টি পরিবারে মোট জনসংখ্যা ২৫,৮০৭ জন এবং প্রতি বর্গ কিলোমিটারে ৬২০ জন লোক বাস করে। এদের মধ্যে ১৩,১২২ জন পুরুষ ও ১২,৬৮৫ জন মহিলা এবং লিঙ্গ অনুপাত ১০৩। মুসলিম ধর্মালম্বী ৩,৬৯৩ জন, হিন্দু ধর্মালম্বী ২২,০২৫ জন, খ্রিস্টান ধর্মালম্বী ৮৮ জন ও অন্যান্য ১ জন।   শিক্ষা  ২০১১ সালের হিসেব অনুযায়ী কদমবাড়ী ইউনিয়নের ইউনিয়নের সাক্ষরতার হার ৫৫.১% (পুরুষ ৫৯.৩%, মহিলা-৫০.৮%)। এ ইউনিয়নে ২টি কলেজ, ৪টি মাধ্যমিক বিদ্যালয় এবং ৭টি সরকারি প্রাথমিক বিদ্যালয় রয়েছে।   উল্লেখযোগ্য ব্যক্তি   গৌরচন্দ্র বালা   তথ্যসূত্র   বিষয়শ্রেণী:রাজৈর উপজেলার ইউনিয়ন
উইকিপিডিয়া ছুটির দিন, বা অর্ডার অফ দ্য ডে, ১৫ জানুয়ারী উইকিপিডিয়ার প্রতিষ্ঠা দিবস এবং সাইটটির ২০০১ সালের সহ-প্রতিষ্ঠাতা জিমি "জিম্বো" ওয়েলস কর্তৃক চারটি উইকিপিডিয়া পুরস্কার প্রদান করে। ওয়েলসের সাথে ২০০৫ সালের একটি সাক্ষাত্কার থেকে উদ্ভূত "আমরা ইন্টারনেটকে চুষে ফেলি না" এই নীতির সাথে, পাঁচটি ছুটির চারটি নির্দিষ্ট ডেভেলপার এবং সম্পাদক এবং সম্প্রদায়ের জন্য তাদের ব্যতিক্রমী পরিষেবা উদযাপন করে। ইতিহাস উইকিপিডিয়ার অস্তিত্বের প্রথম চার বছরের জন্য, এলোমেলো সময়ে শুধুমাত্র তাঁর কাছে পরিচিত, জিমি একটি অফিসিয়াল উইকিপিডিয়া ছুটি ঘোষণা করেছিলেন। এগুলি ঘোষণায় বর্ণিত পদ্ধতিতে প্রতি বছর উদযাপন করা হবে। দীর্ঘ বিরতির পর, ঐতিহ্যটি সংক্ষেপে ২০১২ সালে পুনরায় চালু করা হয়েছিল। অনুগ্রহ করে মনে রাখবেন যে প্রতিটি ঘোষণা জিম্বোকে "তার স্বাভাবিক কর্তৃত্ববাদী এবং কর্তৃত্বপূর্ণ পদ্ধতিতে" ঘোষণা দিয়ে শুরু হয় - যার অর্থ সাধারণ ধারণার সাথে মজা করা যে তিনি কোনওভাবে "উইকিপিডিয়ার গডকিং"। , যা তিনি তার স্বাভাবিক কর্তৃত্ববাদী এবং কর্তৃত্বপূর্ণ পদ্ধতিতে ঘোষণা করেন যে তিনি সাধারণ বিনোদনের ঐতিহ্যে নন। উইকিপিডিয়া ছুটি   ১০ জানুয়ারি থেকে ২০০১: উইকিপিডিয়া দিবস, যেদিন উইকিপিডিয়া সর্বজনীন হয়েছিল (আসলে জিমি দ্বারা ঘোষণা করা হয়নি, উইকিপিডিয়া সম্প্রদায় দ্বারা সর্বজনীনভাবে স্বীকৃত)  ২৫ জানুয়ারি  থেকে ২০০২: Magnus Manske Day, "when Wikipedia switched to the Phase II software, the precursor to MediaWiki"  ৩১ অক্টোবর থেকে ২০০৩: Tim Starling Day, for "the new parsing algorithm"   ১ জুন  থেকে ২০০৪: Brion Vibber Day, "তার অবিশ্বাস্য উত্সর্গ এবং কঠোর পরিশ্রমের জন্য, যা ছাড়া প্রকল্পটি অনেক আগেই ভেঙে পড়া উচিত ছিল"  ২০ এপ্রিল থেকে ২০১২: জাস্টিন ন্যাপ দিবস, "প্রথম ব্যক্তি যিনি ১,০০০,০০০ সম্পাদনা করেছেন"  চিত্রশালা    আরও দেখুন  উইকিপিডিয়া:পদক  বিষয়শ্রেণী:উইকিপিডিয়া পদক
দ্য কোরিয়া টাইমস (কোরিয়ান: 코리아타임스; ইংরেজি: The Korea Times) দক্ষিণ কোরিয়ার একটি দৈনিক ইংরেজি ভাষার সংবাদপত্র। এটি হানকুক ইলবো (한국일보) নামক একটি প্রধান কোরিয়ান ভাষার দৈনিক পত্রিকার সহোদর প্রকাশনা। দ্য কোরিয়া টাইমস ১৯৫০ সালে প্রতিষ্ঠিত হয় এবং এটি ডংহোয়া মিডিয়া গ্রুপের অংশ। পত্রিকাটি দেশীয় ও আন্তর্জাতিক খবর, ব্যবসা, সংস্কৃতি এবং মতামতভিত্তিক নিবন্ধসহ বিভিন্ন বিষয় কভার করে। এটি প্রবাসী এবং ইংরেজি ভাষাভাষী কোরিয়ানদের জন্য একটি গুরুত্বপূর্ণ সংবাদমাধ্যম।   ইতিহাস  দ্য কোরিয়া টাইমস প্রতিষ্ঠা করেন হেলেন কিম ১৯৫০-৫৩ সালের কোরিয়ান যুদ্ধ শুরু হওয়ার পাঁচ মাস পর। প্রথম সংস্করণটি প্রকাশিত হয় ১ নভেম্বর, একটি দুই-পৃষ্ঠার ট্যাবলয়েড আকারে। এটি সপ্তাহে ছয় দিন প্রকাশিত হতো—সোমবার বাদে—এবং দাম ছিল ১০০ ওন। কিম ১৯৪৯ সালে ইওহা উইমেন্স ইউনিভার্সিটি-র প্রেসিডেন্ট হওয়ার পর পত্রিকাটি প্রকাশের পরিকল্পনা করেন। শুরুর সম্পাদনা দলটি গঠিত হয়েছিল ইওহার ইংরেজি সাহিত্যের অধ্যাপকদের দ্বারা।    তথ্যসূত্র   বিষয়শ্রেণী:১৯৫০-এ দক্ষিণ কোরিয়ায় প্রতিষ্ঠিত বিষয়শ্রেণী:এশিয়ায় মধ্যপন্থা বিষয়শ্রেণী:দক্ষিণ কোরিয়ায় প্রকাশিত ইংরেজি ভাষার সংবাদপত্র বিষয়শ্রেণী:দক্ষিণ কোরিয়ার উদারপন্থী গণমাধ্যম বিষয়শ্রেণী:দক্ষিণ কোরিয়ার সংবাদপত্র কোম্পানি বিষয়শ্রেণী:দক্ষিণ কোরিয়ায় প্রকাশিত দৈনিক সংবাদপত্র বিষয়শ্রেণী:১৯৫০-এ প্রতিষ্ঠিত সংবাদপত্র বিষয়শ্রেণী:দক্ষিণ কোরিয়ার সংবাদ ওয়েবসাইট
থাম্ব|150px|Liberales Forum (LIF) লিবারেল ফোরাম (Liberales Forum বা LIS) অস্ট্রিয়ার একটি মধ্যপন্থী, উদারপন্থী রাজনৈতিক দল। এই দলটি ১৯৯৩ সালে হাইড স্মীট (Heide Schmit ) কর্তৃক প্রতিষ্ঠিত হয়েছিল।  দলটির নেতা হলেন 'আলেক্সান্ডার জাঁক' (Alexander Zach)।  ২০০২ সালের সংসদীয় নির্বাচনে দলটি ৪৮,০৮৩ভোট পেয়েছিল (০.৯৮%) । কিন্তু দলটি সংসদে কোন আসনে জয় লাভ করতে সক্ষম হয় নাই।  ইউরোপীয় পার্লামেন্টে এই দলের ১টি আসন রয়েছে।   তথ্যসূত্র    বহিঃসংযোগ    www.liberale.at  বিষয়শ্রেণী:অস্ট্রিয়ার রাজনৈতিক দল বিষয়শ্রেণী:অস্ট্রিয়ার বিলুপ্ত রাজনৈতিক দল বিষয়শ্রেণী:অস্ট্রিয়ার বিলুপ্ত উদারপন্থী রাজনৈতিক দল বিষয়শ্রেণী:১৯৯৩-এ প্রতিষ্ঠিত রাজনৈতিক দল
শর্মিলা ব্যানার্জী একজন বাংলাদেশী নৃত্যশিল্পী। ১৯৭১ সালে প্রবীণ অমলা শংকরের নৃত্যচর্চায় তিনি তার কর্মজীবন শুরু করেন। বর্তমানে তিনি ছায়ানটের নৃত্য বিভাগের প্রধান।   সংক্ষিপ্ত জীবনী  ব্যানার্জী শান্তিনিকেতনের বিশ্বভারতী বিশ্ববিদ্যালয় থেকে নৃত্যবিষয়ে স্নাতক ডিগ্রী অর্জন করেন। তিনি কথাকলি ও মণিপুরী নৃত্যে বিশেষভাবে পারদর্শী। কলকাতার মণিপুরী নৃত্যালয়ের খ্যাতিমান শিক্ষক গুরু বিপিন সিংহ ও শ্রীমতী কলাবতী দেবীর তত্ত্বাবধানে স্নাতকোত্তর ডিগ্রী অর্জনের পর তিনি ‘নর্তন বিশারদ’ উপাধিতে ভূষিত হন। তিনি ভরতনাট্যম, ওড়িশি এবং বিভিন্ন লোকজ নৃত্যেরও বিশেষজ্ঞ। নৃত্য নন্দন নামে একটি নাচের শিক্ষালয় তিনি পরিচালনা করেন। তিনি বর্তমানে ছায়ানটের নৃত্য বিভাগের প্রধান।   কর্মজীবন  ১৯৭০ এর দশকের প্রথম দিকে তিনি বাংলাদেশ টেলিভিশনে আত্মপ্রকাশ করেন। তার নাচের নৃত্যশিল্পী লায়লা হাসান। ছাড়াও তিনি রবীন্দ্রনাথ ঠাকুর দ্বারা প্রভাবিত। তিনি বিখ্যাত নৃত্যশিল্পী সুদেষ্ণা স্বয়ংপ্রভার মা।   তথ্যসূত্র   বিষয়শ্রেণী:জন্ম সাল অজানা বিষয়শ্রেণী:জীবিত ব্যক্তি বিষয়শ্রেণী:বাংলাদেশী নারী নৃত্যশিল্পী বিষয়শ্রেণী:বাঙালি নৃত্যশিল্পী বিষয়শ্রেণী:শিল্পকলা পদক বিজয়ী বিষয়শ্রেণী:বাংলাদেশী নৃত্যশিল্পী বিষয়শ্রেণী:বাংলাদেশী নৃত্য পরিচালক বিষয়শ্রেণী:বাংলাদেশী নারী নৃত্য পরিচালক
থাম্ব|2008 তাইপেই আন্তর্জাতিক বই প্রদর্শনী - কমিক প্যাভিলিয়নের উদ্বোধনী অনুষ্ঠান: রিয়োকো ইকেদা, দ্য রোজ অফ ভার্সাই এর লেখক রিয়োকো ইকেদা (ইকেদা রিয়োকো, জন্ম ১৮ ডিসেম্বর, ১৯৪৭) একজন জাপানি মাঙ্গাকা এবং গায়ক। কোনও কোনও ব্যাক্তির মতে তিনি ইয়ার ২৪ গ্রুপে অন্তর্ভুক্ত যদিও তা নিয়ে বিতর্ক আছে কারন তার রচনায় অভ্যন্তরীণ মনোবিজ্ঞানের চেয়ে মহাকাব্যের গল্পের উপর বেশি মনোনিবেশ করা হয়। তিনি ১৯৭০-এর দশকে সবচেয়ে জনপ্রিয় জাপানি কমিক শিল্পী ছিলেন, যিনি দ্য রোজ অফ ভার্সাই এর জন্য সর্বাধিক পরিচিত ছিলেন।   শিক্ষা  ইকেদা দর্শন বিষয়ে পড়াশুনা এবং উচ্চশিক্ষা নিয়েছেন। তিনি জাপানের ডেমোক্রেটিক ইয়ুথ লিগের সদস্য ছিলেন। কিন্তু পরে তিনি তার সদস্যপদ থেকে ইস্তফা দেন।   কর্মজীবন  দর্শন অধ্যয়নরত অবস্থায় ইকেদা কাশিহোন্যা পত্রিকায় মাঙ্গা প্রকাশ করা শুরু করেন। তিনি ১৯৬৭ সালে বারা ইয়াশিকি নো শোজো মাঙ্গার মাধ্যমে আত্মপ্রকাশ করেন।  ইকেদা অনেক শোজো মাঙ্গা লিখেছেন এবং চিত্রিত করেছেন। তার মাঙ্গার মধ্যে অনেকগুলি ঐতিহাসিক ঘটনার উল্লেখ দেখা যায়, যেমন ফরাসি বিপ্লব বা রাশিয়ান বিপ্লব ইত্যাদি। তার মাঙ্গার বিদেশী পটভূমিকা এবং স্বতন্ত্র বিষ্যের ব্যবহার তার রচিত দ্য রোজ অফ ভার্সাই এবং অরফিয়াস নো মাডোকে বিশাল সাফল্য এনে দিয়েছে।Halldór Stefánsson (1994). "Foreign myths and sagas in Japan: the academics and the cartoonists" in Beyond Boundaries: Understanding, Translation and Anthropological Discourse, p. 88, edited by Gísli Pálsson. Berg Publishers.   তার সবচেয়ে বিখ্যাত মাঙ্গা হল দ্য রোজ অফ ভার্সাই, যা ইউরোপে লেডি অস্কার নামেও পরিচিত। এই মাঙ্গা ল্ঘুভাবে ফরাসি বিপ্লবের উপর ভিত্তি করে রচিত। দ্য রোজ অফ ভার্সাই -এর উপর ভিত্তি করে বেশ কয়েকটি তাকারাজুকা মিউজিক্যাল এবং একটি অ্যানিমে সিরিজ এবং একটি লাইভ-অ্যাকশন চলচ্চিত্র তৈরি করা হয়েছে। রোজ অফ ভার্সাই শেষ হওয়ার পর, ইকেদা আসাহি শিম্বুনের জন্য নিবন্ধ লিখেছিলেন। ২০০০-এর দশকে ইকেদা একটি সঙ্গীত বিদ্যালয়ে অধ্যয়ন করেন এবং একজন গায়ক হিসাবে তার কর্মজীবন শুরু করেন। তার স্বর সোপ্রানো রেঞ্জে স্থিত। তিনি ১৯৯৯ সালে স্ক্রিপ্ট লেখক হিসাবে কমিক শিল্পে প্রত্যাবর্তন করেন তার সাম্প্রতিক মাঙ্গার মধ্যে রয়েছে ডের রিং দেস নিবেলুঙ্গেন। এটি রিচার্ড ওয়াগনারের লেখা অপেরার একটি মাঙ্গা সংস্করণ।  ২০০৮ সালে তিনি ফ্রান্সের জাপানের সাংস্কৃতিক সচেতনতামূলক অবদানের জন্য ফ্রান্সের ন্যাশনাল অর্ডার অফ দ্য লিজিয়ন অফ অনার সম্মান পেয়েছিলেন, এবং তিনি 2011 অ্যাঙ্গুলেমে আন্তর্জাতিক কমিকস উতসব- এর অতিথি ছিলেন।   তথ্যসূত্র   বিষয়শ্রেণী:লেজিওঁ দনর প্রাপক বিষয়শ্রেণী:২১শ শতাব্দীর জাপানি গায়িকা বিষয়শ্রেণী:সুকুবা বিশ্ববিদ্যালয়ের প্রাক্তন শিক্ষার্থী বিষয়শ্রেণী:জীবিত ব্যক্তি বিষয়শ্রেণী:১৯৪৭-এ জন্ম বিষয়শ্রেণী:জাপানি ভাষার লেখা থাকা নিবন্ধ বিষয়শ্রেণী:লেজিওঁ দনরের নাইট
কমলগঞ্জ ইউনিয়ন বাংলাদেশের সিলেট বিভাগের মৌলভীবাজার জেলার কমলগঞ্জ উপজেলার একটি ইউনিয়ন।   অবস্থান ও সীমানা  কমলগঞ্জ ইউনিয়নের উত্তরে রহিমপুর ইউনিয়ন, দক্ষিণে মাধবপুর ইউনিয়ন, পূর্বে শমশেরনগর ইউনিয়ন, পশ্চিমে শ্রীমঙ্গল উপজেলা অবস্থিত।   ইতিহাস  ১৯৫৮ সালে আইয়ুব খান এর মৌলিক গণতন্ত্র নীতির আলোকে পাকিস্তান জাতীয় পরিষদের প্রাক্তন সদস্য, কমলগঞ্জ সদর ইউনিয়ন এর প্রথম চেয়ারম্যান, দানশীল ব্যক্তিত্ব মোহাম্মদ মুহিবুর রহমান এর পরিকল্পনামতে কমলগঞ্জ সদর ইউনিয়ন এর সীমানা নির্ধারিত হয়। ২০০২ সালে কমলগঞ্জ সদর ইউনিয়ন কাউন্সিল কমপ্লেক্স প্রতিষ্ঠার জন্য ০.৬২ একর জমি দান করেন দানশীল ব্যক্তিত্ব মোহাম্মদ মুহিবুর রহমান এমএনএ।   প্রশাসনিক এলাকা  গ্রাম সমূহ:- তিলকপুরজামির কোনারাজাগাঁওবাল্লারপারলংগুরপারউজিপুরফুলবাড়ী চা বাগানমাগুরছড়াপুঞ্জিগন্ডমারাদক্ষিণ বালিগাঁওপশ্চিম ভানুগাছহিলকরাতিউত্তর বালিগাঁওউত্তর রাজটিলাপশ্চিম কুমড়াকাপনবাগমারাদক্ষিণ রাজটিলানারায়নপুরভেড়াছড়াবনগাঁওছাতকছড়াকান্দিগাঁওবাদেউবাহাটাসরইবাড়ীকালাছড়াচৈতন্যগঞ্জছতিয়ারামপুররামপাশা   আয়তন ও জনসংখ্যা  আয়তন– ১৪ বর্গ মাইল। লোকসংখ্যা– ২৫০০০ জন।   শিক্ষা  শিক্ষার হার : ৫৩%। (২০০১ এর শিক্ষা জরীপ অনুযায়ী)  শিক্ষা প্রতিষ্ঠান   সরকারি প্রাথমিক বিদ্যালয়- ০৬টি  বেসরকারি রেজিঃ প্রাঃ বিদ্যালয়- ০৭টি  উচ্চ বিদ্যালয় ১টি  মাদ্রাসা ৩টি   দর্শনীয় স্থান    লাউয়াছড়া জাতীয় উদ্যান   জনপ্রতিনিধি  বর্তমান চেয়ারম্যান- পদশুন্য +চেয়ারম্যানগণের তালিকাক্রমিকনামমেয়াদ০১ মোহাম্মদ মুহিবুর রহমান  (সাবেক জাতীয় পরিষদ সদস্য) রাজনীতিবিদ ও দানশীল ব্যক্তিত্ব (১৯৬০-৭০)২ইসমাইল হোসেন০৩আব্দুল মালিক০৪মোহাম্মদ মুহিবুর রহমান (সাবেক জাতীয় পরিষদ সদস্য) রাজনীতিবিদ ও দানশীল ব্যক্তিত্ব(১৯৭৭-৯০)০৫মুজিবুর রহমান০৬আছলম ইকবাল মিলন০৭মোহাম্মদ মুহিবুর রহমান (সাবেক জাতীয় পরিষদ সদস্য) রাজনীতিবিদ ও দানশীল ব্যক্তিত্ব(১৯৯৮-২০০২)০৮গোলাম কিবরিয়া০৯আব্দুল হান্নান ৯ আগস্ট ২০১৬-৫ ই আগষ্ট ২০২৪   তথ্যসূত্র   বিষয়শ্রেণী:কমলগঞ্জ উপজেলার ইউনিয়ন
__NOTOC__    <div style="border: solid 1px #333; border: 1px solid gray; background-color: #c9b8ec; border-radius: 0.2em; box-shadow: 0 4px 4px #999; margin-bottom: 1.5em; display: table; width: 100%; height: 100px; line-height: 1.2; text-align: center; cursor: pointer;">  <div style="display: table-cell; vertical-align: bottom;">90px|right	 <p style="font-size: 1.3em;">মহিলা স্বাস্থ্যবিষয়ক নিবন্ধ সম্পাদনা অভিযান ২০১৯ </center>ইমেইল: info-bnwikimedia.org হ্যাশট্যাগ: #bnwiki সামাজিক যোগাযোগ:   </div> </div> {| style="width: 100%; margin: 5px 0 0 0; background: none; border-spacing: 0px" | style="width: 60%; border: 2px solid #FBAED2; background: #FFA6C9; vertical-align: top; color: #000; -moz-border-radius: 5px; -webkit-border-radius: 5px; box-shadow: 0 0 0.25em #FE28A2; -moz-box-shadow: 0 0 0.25em #FE28A2; -webkit-box-shadow: 0 0 0.25em #FF33CC;" |  বিষয়শ্রেণী:মহিলা স্বাস্থ্য বিষয়ক নিবন্ধ অভিযান
ইসলামী বিশ্ববিদ্যালয়, বাংলাদেশ স্বাধীনতার পর বাংলাদেশে প্রতিষ্ঠিত প্রথম বিশ্ববিদ্যালয়। এটি ইসলামী বিশ্ববিদ্যালয়, কুষ্টিয়া সংক্ষেপে ইবি নামেই অধিক পরিচিত। এখানে ধর্মতত্ত্ব, বিজ্ঞান, প্রকৌশল ও প্রযুক্তি, ব্যবসা প্রশাসন, আইন, সামাজিক বিজ্ঞান এবং মানবিক ও কলা অনুষদের অন্তর্ভুক্ত বিভাগে পাঠদান করা হয়। ১৯৭৯ সালের ২২ নভেম্বর কুষ্টিয়া জেলায় প্রতিষ্ঠানটি স্থাপন করা হয়।THE ISLAMIC UNIVERSITY ACT, 1980 ইসলামী বিশ্ববিদ্যালয় ১৯৮৬ সালের ২৮ জুন তাদের একাডেমিক কার্যক্রম শুরু করে। বর্তমানে ৮টি অনুষদের অধীনে ৩৬টি বিভাগ চালু আছে। এই বিশ্ববিদ্যালয়ের অভ্যন্তরীণ প্রধান পদের নাম উপাচার্য। বিশ্ববিদ্যালয়ের বর্তমান উপাচার্যের নাম নকীব মোহাম্মদ নসরুল্লাহ।   উপাচার্যের তালিকা  বিশ্ববিদ্যালয়ের প্রথম উপাচার্য ও নির্মাণ প্রকল্প পরিচালকের নাম এ এন এম মমতাজ উদ্দিন চৌধুরী। মোট ১৩ জন উপাচার্য এই বিশ্ববিদ্যালয়ে দায়িত্ব পালন করেছেন। বিশ্ববিদ্যালয়ের বর্তমান ১৪ তম উপাচার্যের নাম নকীব মোহাম্মদ নসরুল্লাহ। তালিকার মধ্যে ফয়েজ মুহাম্মাদ সিরাজুল হক ও মুহাম্মাদ আলাউদ্দিন এই বিশ্ববিদ্যালয়ের শিক্ষক ছিলেন। +উপাচার্যের তালিকানংনামপ্রতিকৃতিদায়িত্ব গ্রহণদায়িত্ব হস্তান্তরসময়কালমন্তব্য১এ এন এম মমতাজ উদ্দিন চৌধুরী৯ ফেব্রুয়ারি ১৯৭৯২৭ ডিসেম্বর ১৯৮৮তিনি প্রতিষ্ঠার জন্য প্রকল্প পরিচালকের দায়িত্ব ও প্রথম উপাচার্য হিসাবে দায়িত্ব পালন করেন। তার নামে ইবিতে শিক্ষকদের একটি আবাসিক ভবনের নামকরণ করা হয়েছে।২মুহম্মদ সিরাজুল ইসলাম২৮ ডিসেম্বর ১৯৮৮১৭ জুন ১৯৯১তিনি ক্যাম্পাস গাজীপুর থেকে কুষ্টিয়ার স্থানান্তরের ব্যবস্থা করে বিশেষ অবদান রাখেন।৩মুহাম্মাদ আব্দুল হামিদকেন্দ্র|85x85px১৮ জুন ১৯৯১২১ মার্চ ১৯৯৫তিনি কুষ্টিয়া শহরে অস্থায়ী কার্যক্রমের সমাপ্তি করে শান্তিডাঙ্গার মূল ক্যাম্পাসে ফেরাতে অবদান রেখেছেন।৪মুহাম্মাদ ইনাম-উল হককেন্দ্র|85x85px৯ মে ১৯৯৫২ সেপ্টেম্বর ১৯৯৭তিনি প্রকৌশল অনুষদে কম্পিউটার, তড়িৎ ও রাসায়নিক প্রকৌশলের উপর তিনটা বিভাগ চালু করেন। এছাড়াও মুক্ত বাংলা ভাস্কর্য উদ্বোধন করেন।৫কায়েস উদ্দিনকেন্দ্র|85x85px৩ সেপ্টেম্বর ১৯৯৭১৯ অক্টোবর ২০০০তিনি তথ্য প্রযুক্তি, খাদ্য প্রযুক্তি ও জেনেটিক ইঞ্জিনিয়ারিং বিষয়ের উপর তিনটা বিভাগ চালু করেন। শেখ মুজিবুর রহমান হল চালু করেন।৬মুহাম্মাদ লুৎফর রহমান২০ অক্টোবর ২০০০৩ নভেম্বর ২০০১৭মুহাম্মাদ মুস্তাফিজুর রহমানকেন্দ্র|85x85px১০ ডিসেম্বর ২০০১২ এপ্রিল ২০০৪৮এম রফিকুল ইসলাম৩ এপ্রিল ২০০৪১০ জুলাই ২০০৬৯ফয়েজ মুহাম্মাদ সিরাজুল হক১০ অগাস্ট ২০০৬৮ মার্চ ২০০৯তিনি এই বিশ্ববিদ্যালয়ের ইংরেজি বিভাগের অধ্যাপক ছিলেন, তিনিই ইবি শিক্ষক হিসাবে বিশ্ববিদ্যালয়ের প্রথম উপাচার্যের দায়িত্ব পালন করেন।১০এম আলাউদ্দিন৯ মার্চ ২০০৯২৭ ডিসেম্বর ২০১২তিনি এমএ ওয়াজেদ মিয়া বিজ্ঞান ভবন, শেখ হাসিনা হল এবং কেন্দ্রীয় শহীদ মিনার প্রতিষ্ঠা করেছিলেন।১১আব্দুল হাকিম সরকারকেন্দ্র|85x85px২৭ ডিসেম্বর ২০১২৩০ জুন ২০১৬তিনি মার্কেটিং, লোক প্রশাসন, ফোকলোর নামে তিনটা বিভাগ প্রতিষ্ঠা করেন।১২হারুন-উর-রশিদ আসকারীকেন্দ্র|85x85px২১ অগাস্ট ২০১৬২০ অগাস্ট ২০২০তিনি চার বছর মেয়াদ পূর্ণকারী প্রথম উপাচার্য, তিনি বায়োমেডিক্যাল ইঞ্জিনিয়ারিং, ফার্মেসিসহ ৯ টি বিভাগ চালু করেন।১৩শেখ আব্দুস সালামকেন্দ্র|85x85px৩০ সেপ্টেম্বর ২০২০৯ আগস্ট ২০২৪১৪নকীব মোহাম্মদ নসরুল্লাহ২৪ সেপ্টেম্বর ২০২৪বর্তমান   আরো দেখুন   ঢাকা বিশ্ববিদ্যালয়ের উপাচার্যের তালিকা  রাজশাহী বিশ্ববিদ্যালয়ের উপাচার্যের তালিকা  জাহাঙ্গীরনগর বিশ্ববিদ্যালয়ের উপাচার্যের তালিকা  বাংলাদেশী বিশ্ববিদ্যালয়ের উপাচার্যদের তালিকা   তথ্যসূত্র   বিষয়শ্রেণী:ইসলামী বিশ্ববিদ্যালয়, বাংলাদেশ বিষয়শ্রেণী:বাংলাদেশের বিশ্ববিদ্যালয়ের উপাচার্য *
উইং কমান্ডার নিরুপমা পান্ডে হলেন একজন ভারতীয় পর্বতারোহী। তিনি বিহারের প্রথম ব্যক্তি যিনি ২০১১ সালের ২৫শে মে সকাল ১০টা বেজে ১৫ মিনিটে (আইএসটি, ভারতীয় মানক সময়) মাউন্ট এভারেস্টে চড়েছিলেন। ফ্লাইট লেফটেন্যান্ট নিবেদিতা চৌধুরী এবং ফ্লাইট লেফটেন্যান্ট রাজিকা শর্মা সমন্বিত প্রথম সর্ব-মহিলা ভারতীয় বিমানবাহিনী (আইএএফ) দলের অংশ ছিলেন নিরুপমা।  তাঁর অন্যান্য আরোহণের মধ্যে রয়েছে লেহতে মাউন্ট স্টোক কাংরি (৬১২১ মিটার) ও মাউন্ট গোলাপ কাংরি (৬১০০ মিটার), গাড়ওয়ালের মাউন্ট কামেট (৭৭৫৭ মিটার) ও অভিগামিন পর্বত (৭৩৫৭ মিটার) এবং লাদাখের মাউন্ট সাসের কাংরি ১ (৭৬৭২ মিটার), মাউন্ট ত্রিশুল ৭৬৭২ মি (গাড়োয়াল অঞ্চল), মাউন্ট মানিরাং ৬৫৯৩ মি (হিমাচল অঞ্চল)।   প্রাথমিক জীবন  নিরুপমা পান্ডের জন্ম সিওয়ান জেলার জামো জালালপুর গ্রামে, তিনি রাজেন্দ্র পান্ডে এবং উমা পান্ডের কন্যা। তিনি পুনের কেন্দ্রীয় বিদ্যালয় থেকে তাঁর বিদ্যালয় শিক্ষা সমাপ্ত করেন এবং পুনের নেস ওয়াদিয়া কলেজ অফ কমার্স থেকে কমার্স এবং ফিনান্স ও মার্কেটিং-এ এমবিএ ডিগ্রি অর্জন করেন। কলেজে, তিনি ন্যাশনাল ক্যাডেট কর্পসের অংশ ছিলেন এবং প্রায়ই ট্রেকিং করতেন। ২০০৭ সালে, উত্তরকাশীতে অবস্থিত নেহেরু ইনস্টিটিউট অফ মাউন্টেনিয়ারিং-এ কঠোর প্রশিক্ষণের মধ্য দিয়ে তিনি নিজের পর্বতারোহণের জীবন শুরু করেছিলেন। ২০০৩ সালে, তিনি ভারতীয় বিমান বাহিনীতে ফ্লাইং অফিসার হিসাবে যোগদান করেন।   পরিবার  ২০০৯ সালের আগস্ট মাসে, নিরুপমা পান্ডে উইং কমাণ্ডার প্রকাশ ঝাকে বিয়ে করেন, ঝা ছিলেন বিহারের মধুবনির বেনিপট্টির বাসিন্দা।   এভারেস্ট আরোহণ  স্কোয়াড্রন লিডার নিরুপমা পান্ডে ২০১১ সালের ২৫শে মে সকাল ১০টা বেজে ১৫ মিনিটে (আইএসটি) মাউন্ট এভারেস্টের চূড়ায় পৌঁছোন, প্রথম তিন মহিলা আইএএফ অফিসারের একজন হয়ে তিনি ইতিহাস তৈরি করেন। এগারো জন মহিলা অফিসারের দলের সঙ্গে একজন মেডিকেল অফিসার এবং আটজন পুরুষ বিমান যোদ্ধা গিয়েছিলেন, যাঁরা যোগ্য পর্বতারোহী ছিলেন।   পুরস্কার  ২০১১ সালের আগস্ট মাসে, বিহারের মুখ্যমন্ত্রী শ্রী নীতীশ কুমার পাটনায় স্কোয়াড্রন লিডার নিরুপমা পান্ডেকে মাউন্ট এভারেস্টে ত্রিবর্ণ পতাকা ওড়ানোর জন্য অভিনন্দন জানান। তিনি বিহার সরকার কর্তৃক অতি বিশিষ্ট ক্রীড়া সম্মানে ভূষিত হয়েছেন।   আরও দেখুন    ভারতীয় মহিলা ক্রীড়াবিদদের তালিকা  মাউন্ট এভারেস্টের ভারতীয় শৃঙ্গ - বছর অনুযায়ী  মাউন্ট এভারেস্টের চূড়ায় চূড়ার সংখ্যা অনুসারে তালিকা  ভারতের মাউন্ট এভারেস্ট রেকর্ডের তালিকা  মাউন্ট এভারেস্ট রেকর্ডের তালিকা   তথ্যসূত্র    বহিঃসংযোগ   http://indianairforce.nic.in/  বিষয়শ্রেণী:ভারতীয় নারী পর্বতারোহী বিষয়শ্রেণী:ভারতীয় এভারেস্ট জয়ী বিষয়শ্রেণী:২১শ শতাব্দীর ভারতীয় ব্যক্তি বিষয়শ্রেণী:২১শ শতাব্দীর ভারতীয় নারী বিষয়শ্রেণী:ভারতীয় পর্বতারোহী বিষয়শ্রেণী:জীবিত ব্যক্তি বিষয়শ্রেণী:১৯৮১-এ জন্ম বিষয়শ্রেণী:বিহারের নারী ক্রীড়াবিদ
শ্রীপুর বুড়া মসজিদ বাংলাদেশের চট্টগ্রাম জেলার বোয়ালখালীর একটি ঐতিহ্যবাহী মসজিদ। প্রতি শুক্রবার জুমার দিন এখানে দেশ বিদেশ থেকে ধর্মপ্রাণ মুসলমানদের সমাগম ঘটে বরকত, ফজিলত ও পূণ্যের  আশায়। জাতি-ধর্ম বর্ণ নির্বিশেষে সারাদেশের মানুষের কাছে পুণ্যময় তীর্থভূমি হিসেবে পরিচিত এ বুড়া মসজিদ।  অবস্থান চট্টগ্রাম শহরের কেন্দ্রস্থল হতে প্রায়  ২২ কিলোমিটার দূরে বোয়ালখালী উপজেলার শ্রীপুর খরণদ্বীপ ইউনিয়ন পরিষদ ও শ্রীপুর মুন্সির হাট সংলগ্ন এলাকায় এই মসজিদের অবস্থান।  ইতিহাস শ্রীপুর বুড়া মসজিদ বোয়ালখালী উপজেলার শ্রীপুর খরণদ্বীপ ইউনিয়নে অবস্থিত একটি ঐতিহ্যবাহী মসজিদ। এটি শ্রীপুর শাহী বুড়া মসজিদ নামেও পরিচিত। প্রায় ৩শ বছর আগে এ মসজিদ প্রতিষ্ঠা করা হয় বলে জনশ্রুতি রয়েছে। তবে এ মসজিদ ঠিক কত সালে প্রতিষ্ঠিত হয়েছিল তার সঠিক দিনক্ষণ জানা যায়নি।  নামকরণ ধারণা করা হয়, মোঘল আমলের শেষের দিকে প্রথম শনের ছাউনি দিয়ে এ মসজিদ গড়া হয়। জনশ্রুতি রয়েছে নামাজের সময় হলে এ মসজিদে গায়েবী আজান হতো। চট্টগ্রামের তৎকালীন প্রশাসক থানাদার ওয়াসিন চৌধুরী এ মসজিদ প্রতিষ্ঠা করেছিলেন বলেও জনশ্রুতি রয়েছে। তার দাদা শেখ নাছির উদ্দিন তৎকালীন অবিভক্ত ভারতের গৌড় এলাকা থেকে এ এলাকায় ইসলাম প্রচারের উদ্দেশ্যে আগমন করেছিলেন। খুব সম্ভবত শেখ নাছির উদ্দিন এলাকার মুসল্লীদের পাঞ্জাগানা নামায আদায়ের সুবিধার্থে এ মসজিদ প্রতিষ্ঠা করেন। নামকরণ সম্পর্কে জানা যায়, ওয়াসিন চৌধুরীর পিতা একজন ইবাদত গুজার ব্যক্তি ছিলেন। তিনি ইবাদত বন্দেগীতে এতই মশগুল থাকতেন যে, পারিপাশ্বিক অবস্থার কোন খবর রাখতেন না। তিনি বুড়ো বয়সে এ মসজিদে নামাজ যিকির আজকারে দিন রাত কাটিয়ে দিতেন। এভাবেই দিনের পর দিন কেটে যেত তার আধ্যাত্নিক সাধনায়। তিনি এতই পরহেজগার ছিলেন যে, তাকে সবাই বুড়া হুজুর নামে ডাকত। ইবাদত করতে করতে তিনি একদিন এই মসজিদ থেকে গায়েব হয়ে যান। পরবর্তীতে তার কোন সন্ধান কেউ পাননি বলে কথিত আছে। তাই তার নামানুসারে এটি বুড়া মসজিদ নামে প্রসিদ্ধি লাভ করে।  সংস্কার ১৮৮৬ সালে ভূমিকম্পের কারণে বেড়া ও ছনের ছাউনি দিয়ে তৈরি মসজিদটি ভেঙ্গে যায়। ১৯৪০ সালে পুরনো মসজিদ ভেঙ্গে সেটি পাকা দালান করা হয়। ১৯৭৪ সালে মসজিদটি সম্প্রসারণ এবং ১৯৮৬ সালে মসজিদটি দ্বিতল ভবনে উন্নীত করা হয়। সময়ের বাস্তবতায় ইতোমধ্যে মসজিদটির নতুন অবয়ব দেওয়া হচ্ছে । তাই নতুন করে আধুনিক নির্মাণ স্থাপত্যশৈলীর মাধ্যমে মসজিদটি নির্মাণের পরিকল্পনা গ্রহণ করা হয়। ইতোমধ্যে চূড়ান্ত হয়েছে নকশাসহ প্রাথমিক কাজ। সম্ভাব্য ব্যয় ধরা হয়েছে ২২ কোটি টাকা।‘পুরো আঙিনাটির আয়তন ১ লক্ষাধিক বর্গফুট। এ জায়গাকে ভিত্তি করে পরিকল্পনাটি করা হয়েছে। থাকবে ১৩০ ফুট উচ্চতার মিনার এবং মিনারে সর্বোচ্চ চূড়ায় স্থাপন করা হবে পবিত্র মক্কা শরীফের জমজম টাওয়ারের আদলে ক্লক টাওয়ার,(চার পাশে চারটি বৃহৎ আকারের ঘড়ি) যা দিনে ও রাতে সমানভাবে ২০ কিলোমিটার দূর হতে দেখা যাবে। এ ছাড়াও থাকছে সুপ্রশস্ত প্রবেশদ্বার, ঈদগাহ, কবরস্থান, এতিমখানা, মাদরাসা সংবলিত একাডেমিক ভবন, অজুখানা সহ অনেক কিছু যা এখানে আগত সকল মেহমানদের আকৃষ্ট করবে ।  তথ্যসূত্র  বিষয়শ্রেণী:চট্টগ্রাম জেলার মসজিদ
ফরোয়ার্ড কমিউনিস্ট পার্টি ছিল ভারতের একটি রাজনৈতিক দল। ১৯৪৮ সালে ফরওয়ার্ড ব্লক (মার্কসবাদী) থেকে বিভক্ত হয়ে এফসিপি গঠিত হয়েছিল। এফবি(এম) তে (আজকে অল ইন্ডিয়া ফরওয়ার্ড ব্লক নামে পরিচিত), তৎকালীন পার্টির সভাপতি কে এন জোগলেকার ভারতের ইউনাইটেড সোশ্যালিস্ট অর্গানাইজেশনের সাথে FB(M) এর সারিবদ্ধতার বিরোধিতা করেছিলেন। এভাবে জোগলেকার ভেঙে এফসিপি গঠন করেন। তিনি তার সাথে পশ্চিমবঙ্গ, বিহার, মহারাষ্ট্র এবং উত্তর প্রদেশে FB(M) এর ইউনিট নিয়েছিলেন।  ১৯৫২ সালে FCP দুটি পৃথক দল, ফরোয়ার্ড কমিউনিস্ট পার্টি (জোগলেকার) এবং ফরোয়ার্ড কমিউনিস্ট পার্টি (আনন্দী মুখার্জি) এ বিভক্ত হয়ে যায়। একই বছর, FCP(J) ভারতের কমিউনিস্ট পার্টির সাথে একীভূত হয় এবং FCP(AM) ভারতের বলশেভিক পার্টির সাথে একীভূত হয়।   সূত্র    বোস, কে., ফরওয়ার্ড ব্লক, মাদ্রাজ: তামিলনাড়ু একাডেমি অফ পলিটিক্যাল সায়েন্স, 1988। বিষয়শ্রেণী:১৯৫২-এ ভারতে বিলুপ্ত বিষয়শ্রেণী:১৯৫২-এ বিলুপ্ত রাজনৈতিক দল বিষয়শ্রেণী:১৯৪৮-এ ভারতে প্রতিষ্ঠিত বিষয়শ্রেণী:১৯৪৮-এ প্রতিষ্ঠিত রাজনৈতিক দল বিষয়শ্রেণী:ভারতের বিলুপ্ত সাম্যবাদী দল
এলিজাবেথ গুকিং গ্রিনলিফ (১১ নভেম্বর ১৬৮১ - ১১ নভেম্বর, ১৭৬২ ) ছিলেন তেরো উপনিবেশের প্রথম মহিলা অ্যাপোথেকেরি।  তাকে মার্কিন যুক্তরাষ্ট্রের প্রথম মহিলা ফার্মাসিস্ট হিসাবে বিবেচনা করা হয়।    জীবনী  এলিজাবেথ গুকিং ১৬৮১ সালে ক্যামব্রিজ, ম্যাসাচুসেটস কলোনিতে জন্মগ্রহণ করেন, তিনি স্যামুয়েল এবং মেরি গুকিংয়ের কন্যা।  তিনি ১৬৯৯ সালে মন্ত্রী, চিকিত্সক এবং অ্যাপোথেকেরি ড্যানিয়েল গ্রিনলিফকে (একজন হার্ভার্ড স্নাতক) বিয়ে করেছিলেন   দম্পতির বারোটি সন্তান ছিল।   ১৭২৭ সালে, এলিজাবেথ একটি অ্যাপথেকেরি দোকান খোলার জন্য বোস্টনে চলে আসেন। যা একচেটিয়াভাবে পুরুষরাই পরিচালনা করতো, যদিও ম্যাসাচুসেটসে নারীদের অনুশীলন থেকে বিরত রাখার জন্য কোনও আইন ছিল না।  তিনি সেই সময়ে নিউ ইংল্যান্ডে কর্মরত ৩২ জনের মধ্যে একমাত্র নারী হয়ে ওঠেন।   পরে ১৭২৭ সালে, ড্যানিয়েল ইয়ারমাউথের কংগ্রেগেশনাল চার্চের যাজকের পদ থেকে পদত্যাগ করার পর তার সাথে যোগ দিতে বোস্টনে চলে আসেন। কয়েক দশক ধরে তারা একসঙ্গে দোকান চালান।   এলিজাবেথ গুকিং গ্রিনলিফ ১৭৬২ সালে মারা যান এবং ১৭৬৩ সালে তার স্বামী মারা যান।   তিনি ২০১২ সালে আমেরিকান ফার্মাসিস্ট অ্যাসোসিয়েশন কর্তৃক "ফার্মেসিতে নারীদের পেশা ও অগ্রগতিতে অবদানের জন্য" সম্মানিত ১৭ জন নারীর একজন ছিলেন।    তথ্যসূত্র   বিষয়শ্রেণী:১৮শ শতাব্দীর মার্কিন নারী ব্যবসায়ী বিষয়শ্রেণী:১৮শ শতাব্দীর মার্কিন ব্যবসায়ী বিষয়শ্রেণী:১৭৬২-এ মৃত্যু বিষয়শ্রেণী:১৬৮১-এ জন্ম বিষয়শ্রেণী:১৭শ শতাব্দীর মার্কিন ব্যবসায়ী বিষয়শ্রেণী:নারী ফার্মাসিস্ট বিষয়শ্রেণী:মার্কিন ফার্মাসিস্ট বিষয়শ্রেণী:১৭শ শতাব্দীর মার্কিন নারী বিষয়শ্রেণী:১৭শ শতাব্দীর মার্কিন বিজ্ঞানী
জিনিয়া জাফরিন লুইপা (জন্ম: ৮ আগস্ট ১৯৯২) একজন বাংলাদেশী গায়িকা।   জীবনী    ব্যক্তিগত জীবন ও শিক্ষা  লুইপার জন্ম বগুড়ায়। তিনি বগুড়া ক্যান্টনমেন্ট পাবলিক স্কুল ও কলেজ থেকে ২০০৭ সালে এসএসসি এবং ২০০৯ সালে এইচএসসি সম্পন্ন করেন। ২০১৩ সালে আলমগীর হোসেনের সঙ্গে তার বিয়ে হয়। তার একটি সন্তান রয়েছে।   কর্মজীবন  লুইপা তিন বছর বয়সে গান শেখা শুরু করেন। তিনি তিন বছর বয়সে একটি সম্পূর্ণ গান মুখস্থ করতে পারায় তার বাবা-মা তাকে গান শিখাতে চেয়েছিলেন। গানের পাশাপাশি তিনি বাংলাদেশ শিশু একাডেমিতে নাচ, অভিনয় এবং আবৃত্তির মতো অন্যান্য শিল্পও শিখেন। তিনি অল্প বয়সে অনেক জাতীয় প্রতিযোগিতায় অংশগ্রহণ করেন এবং গানে ১৪টি স্বর্ণপদক পান। তিনি "নতুন কুড়ি" এবং "শাপলা কুড়ি" এ অংশগ্রহণ করে সেরা প্রতিযোগী নির্বাচিত হন। ২০১০ সালে তিনি চ্যানেল-আই সেরা কণ্ঠে অংশগ্রহণ করেন এবং তিনি চূড়ান্ত প্রতিযোগীদের একজন ছিলেন ও ৪র্থ স্থানে ছিলেন। এরপর শুরু হয় তার পেশাগত যাত্রা। তিনি টেলিভিশন, মুক্ত সঙ্গীতানুষ্ঠান, টিভিসি, মিশ্র অ্যালবামে উপস্থিত হতে শুরু করেন। ২০১৪ সালে তার একক অ্যালবাম ছায়াবাজী প্রকাশিত হয়েছিল। ২০১৭ সালে তিনি তার একক গান "জেন্টলম্যান" প্রকাশ করেন। ২০২১ সালে তিনি তার নতুন সঙ্গীত ভিডিও রঙ্গিলা হাওয়া প্রকাশ করেন। এই সঙ্গীত ভিডিওতে লুইপার সঙ্গে অভিনয় করেছেন অভিনেতা জিয়াউল রোশান। ২০২২ সালে তার নতুন গান নাচ ময়ুরী নাচ প্রকাশিত হয়। গানটি লিখেছেন ও সুর করেছেন কৌশিক হোসেন তাপস। এই সঙ্গীত ভিডিওতে অভিনয় করেছেন অভিনেত্রী নুসরাত জাহান।   পুরস্কার ও মনোনয়ন    সেরা প্রতিশ্রুতিশীল গায়িকা হিসেবে আরটিভি তারকা পুরস্কার ২০১৪।  ‘ছায়াবাজি’ অ্যালবামের জন্য মেরিল-প্রথম আলো পুরস্কারের মনোনয়ন  নতুন নারী কণ্ঠশিল্পী হিসেবে সিম্ফনি চ্যানেল-আই মিউজিক পুরস্কার ২০১৫।  সেরা গায়িকা হিসেবে শাকো টেলিফিল্ম পুরস্কার ২০১৮।   তথ্যসূত্র    বহিঃসংযোগ     বিষয়শ্রেণী:জীবিত ব্যক্তি বিষয়শ্রেণী:১৯৯২-এ জন্ম বিষয়শ্রেণী:ঢাকা জেলার ব্যক্তি বিষয়শ্রেণী:২১শ শতাব্দীর বাংলাদেশী সঙ্গীতশিল্পী বিষয়শ্রেণী:২১শ শতাব্দীর বাংলাদেশী গায়িকা